യുവേഫ നേഷന്സ് ലീഗ് കലാശപ്പോരില് ഫ്രാന്സും സ്പെയിനും നേര്ക്കുനേര് മിലാനില് ഇന്ന് തീപാറും പോര് മിലാന് : മിലാനിലെ സാന് സിറോ സ്റ്റേഡിയം ഫുട്ബോളിലെ രണ്ട് തുല്യശക്തികളുടെ പോരാട്ടത്തിന് ഇന്ന് രാത്രി സാക്ഷ്യ വഹിക്കും. യുവേഫ നേഷന്സ് ലീഗ് ഫൈനല് പോരാട്ടത്തില് ഫ്രാന്സ് സ്പെയിനിനെ നേരിടും. ഇന്ന് രാത്രി 12.15ന് മിലാനിലെ സാന് സിറോ സ്റ്റേഡിയത്തിലാണ് മത്സരം. ആദ്യ സെമിഫൈനലില് ഇറ്റലിയെ ഒന്നിനെതിരെ രണ്ടു ഗോളുകള്ക്ക് തകര്ത്താണ് സ്പെയിന് ഫൈനലില് കയറിയത്. ലൂയിസ് എന്റിക്കെയുടെ സംഘത്തിന് യുവനിരയുടെ മികച്ച പ്രകടനമാണ് തുണയായാകുന്നത്. സ്പെയിനിന്റെ രണ്ടു ഗോളുകളും നേടിയത് മുന്നേറ്റക്കാരന് ഫെറന് ടോറസ് ആയിരുന്നു. ഇന്നത്തെ മത്സരത്തില് ടോറസിന്റെ പ്രകടനം സ്പെയിനിന് നിര്ണ്ണായകമാകും. നായകന് സെര്ജി ബുസ്കെറ്റ്സ് ഉള്പ്പടെയുള്ള താരങ്ങള് മികച്ചു നില്ക്കുന്നു. രണ്ടാം സെമി ഫൈനല് പോരാട്ടത്തില് ലോക ഒന്നാം നമ്ബര് ടീമായ ബെല്ജിയത്തെ രണ്ടിനെതിരെ മൂന്നു ഗോളുകള്ക്കാണ് ലോക ചാമ്ബ്യന്മാരായ ഫ്രാന്സ് തകര്ത്തത്. ആദ്യ പകുതിയില് രണ്ട് ഗോളുകള്ക്ക് പിന്നിട്ടു നിന്ന ശേഷമാണ് മൂന്ന് ഗോളുകള് നേടി ഫ്രാന്സ് വിജയത്തിലെത്തിയത്. ബെന്സേമ, എംബാപ്പെ, ഹെര്ണാണ്ടസ് എന്നിവരാണ് ഫ്രാന്സിന് വേണ്ടി ഗോള് നേടിയത്. ബെന്സേമ, എംബാപ്പെ, പോഗ്ബ, ഗ്രീസ്മാന് തുടങ്ങിയ ലോകോത്തര താരങ്ങള് അണിനിരക്കുന്ന ഫ്രാന്സിനോട് സ്പെയിനിന്റെ യുവനിര എങ്ങനെ കീഴടക്കുമെന്നാണ് ഫുട്ബോള് ലോകം കാത്തിരിക്കുന്നത്. Tags